КIуэкIуэ Юрий: Путин Владимир пэжыгъэ хэлъу тепсэлъыхьащ къэрал щIыбми къэрал кIуэцIми щекIуэкI Iуэху нэхъ инхэм
Урысей Федерацэм и Президент Путин Владимир и прессконференцыр зэриухыу КъБРм и Iэтащхьэ КIуэкIуэ Ю. А. жиIащ:
Къэралым и Iэтащхьэм гъэ къэс къызэригъэпэщ прессконференцыр сыт щыгъуи мыхьэнэшхуэ зиIэ жылагъуэполитикэ Iуэхущ. Нобэ дэ зэхэтхащ къэрал кIуэцI, къэрал щIыб политикэм пыщIа упщIэхэм я жэуапхэр, апхуэдэу иджыпсту экономикэм и IэнатIэм щызэтеува щытыкIэ мытыншыр къызэнэкIынымкIэ, абы къытхуихьынкIэ хъуну зэраныгъэхэр гъэмэщIэнымкIэ хэкIыпIэхэр. ЗэрыгурыIуэгъуэщи, а псори щIыналъэхэми яхуэгъэзащ. Президентыр тепсэлъыхьащ социальнэ къалэнхэр гъэзэщIэным, хэкIыпIэхэр нэсу къэгъэсэбэпыным, IэнатIэхэм зегъэужьынымкIэ хэкIыпIэхэр къызэгъэпэщыным, цIыхухэр зыщIэупщIэхэр къащэхуфыным, иджырей производствэр зэтегъэувэным икIи абы и хьэкъкIэ лэжьапIэ IэнатIэщIэхэр къызэIухыным, щIыналъэхэм зегъэужьыным хуэгъэзауэ бюджет ахъшэр зэгъэзэхуауэ къэгъэсэбэпыным, инвестицэхэр къызэщIэгъэуIуэным я лъэныкъуэкIэ властым и щIыналъэ IэнатIэхэм яхь жэуапым. Апхуэдэу абы къыхигъэщхьэхукIащ терроризмэм нэхъ жыджэру дяпэкIи ебэнын, цIыхухэм шынагъуэншагъэ къахузэгъэпэщын зэрыхуейр. Мис апхуэдэ къалэну къэралым и унафэщIым къигъэувахэр гъэзэщIэным хуэунэтIауэ щытынущ дэ зэфIэкIыу диIэр.
КъБРм и Iэтащхьэмрэ
Правительствэмрэ я пресс IуэхущIапIэ.
